MUNICIPIUL SATU MARE
Aparatul de Specialitate al Primarului
Direcția Patrimoniu
Serviciul Patrimoniu, Cocesionări, Închirieri
Nr. 58112/09.10.2026



În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Direcția Patrimoniu-Serviciul Patrimoniu Concesionări Închirieri, formulează următorul:


RAPORT DE SPECIALITATE
[bookmark: _Hlk9512725]la proiectul de hotărâre privind radierea din CF nr.158297 Satu Mare a dreptului de administrare de sub C1

[bookmark: _Hlk115772474][bookmark: _Hlk121141934]Prin cererea numitei Trenea Ibolya, înregistrată la Primăria Municipiului Satu Mare sub nr. 55573/25.09.2026, se solicită radierea sarcinii de sub C1 din CF nr. 158297 Satu Mare, înscrisă în favoarea IJGCL Satu Mare.
Justificarea revocării dreptului de administrare înscris în CF nr. 158297 Satu Mare, asupra imobilului de sub A1, A1.1, de la C1 are ca temei juridic prevederile art. 869 din Legea nr. 287/2009 privind Codul civil conform cărora ,,Dreptul de administrare încetează odată cu încetarea dreptului de proprietate publică sau prin actul de revocare emis, în condițiile legii, dacă interesul public o impune, de organul care l-a constituit.”
Dobândirea şi stingerea drepturilor reale asupra imobilelor conform art. 885 alin.(4) din Legea nr. 287/2009 privind Codul civil se face prin ,,Hotărârea judecătorească definitivă sau, în cazurile prevăzute de lege, actul autorității administrative va înlocui acordul de voință sau, după caz, consimțământul titularului.”
În vederea radierii dreptului de administrare înscris în favoarea Întreprinderii Județene de Gospodărire Comunală și Locativă Satu Mare (IJGCL Satu Mare) de sub C1, asupra imobilului de sub A1, A1.1., din CF nr. 158297 Satu Mare (CF vechi nr.4614 Satu Mare), având nr. top 158297 (nr. top vechi:1304,1305), este necesar ca mai întâi să se dispună revocarea acestui drept, ca urmare a faptului că această societate s-a desființat odată cu intrarea în vigoare a O.G. nr.69/1994 pentru reorganizarea regiilor autonome de interes local, republicată, cu modificările și completările ulterioare, precum și ca urmare a înființării Direcției de administrare a spațiului locativ, cazare și baze sportive, a societății comerciale ”LOCATERM”SA și a Regiei autonome ”COMUNALA”. 
Revocarea dreptului de administrare nu este suficientă, acest act trebuie urmat și de radierea din cartea funciară a dreptului de administrare înscris în cartea funciară.
Astfel, Codul administrativ cuprinde o reglementare distinctă cu privire la radierea dreptului de administrare, în cuprinsul art. 301, care prevede că: ,,Radierea din cartea funciară a dreptului de administrare se efectuează în baza actului de revocare sau a actului prin care se constată stingerea dreptului de proprietate publică”,  fapt pentru care se va dispune OCPI Satu Mare, radierea acestui drept din cartea funciară.
Față de cele prezentate, în conformitate cu prevederile art. 907, și art. 908 din Codul civil, ale Legii cadastrului și publicității imobiliare cât și ale Regulamentului de recepție și înscriere în evidențele de cadastru și carte funciară, este necesară și oportună inițierea unui proiect de hotărâre, în sensul radierii dreptului de administrare de sub C1, constituit în favoarea IJGCL Satu Mare, asupra imobilului de sub A1, A1.1., din Cf nr. 158297 Satu Mare, astfel încât datele înscrise în cartea funciară să corespundă cu realitatea. 
      Urmare a celor prezentate mai sus, înaintăm prezentul proiect Consiliului local cu propunere de aprobare.

